Kevad on lõpuks siin, sest rulluisutamine on alanud! Sel nädalal on rulluiskudelt võimalik olnud mind leida kolmel korral, kokku peaaegu 40 kilomeetrit. Mmmm...nii mõnus on. Kui Pirital on üleval silt, et mereõhk teeb vabaks, siis mind teeb vabaks  rulluisutamine. Aga tänavad on veel kruusased ja liiva lendab näkku ning kurvides oli esmaspäeval veel lundki. Kuid see ei riku rõõmu liikumisest, ilusast ilmast ja päikesest. Kukkunud ei ole, koperdanud küll. Kui täna poleks asfalt märg olnud, oleks ka täna läinud, kuid ilma tõttu pidin ratta kasuks otsustama. Oligi hea, sai ära mõõta mõned rulluisuteekonnad.  Hea on.    K.